সকালে যখন স্টেশন পৌঁছেছিলাম কিছু গাড়ীর চালকেরা হাতে কার্ড নিয়ে ঘোরাঘুরি করছিল। সম্পূর্ণ অপরিচিত এক অভিজ্ঞতা। আমি অনেক জায়গাতেই ঘুরেছি। উত্তর বা উত্তর পশ্চিম ভারতে যদিও বা প্রথমবার। তবে গাড়ী চালকেরা কার্ড নিয়ে ঘুরছে। এটা বোধ হয় এই বৈশ্য দেশেই সম্ভব। মারোয়াড়ীর দেশ। এখানে সকলেই ব্যবসাটা বেশ ভাল বোঝেন। আমাদের সাথে বেস কিছু জিনিস ছিল। আর তা নিয়ে ছোটাছুটি করার ইচ্ছেও ছিল না। তাই হোটেলের থেকে পিক আপ নিয়ে নিয়েছিলাম। সেযাত্রায় খালি কার্ড নিয়েই রেহাই পেয়েছিলাম। কার্ডটা অবশ্য কাজে লাগিয়েছি। সে প্রসঙ্গে আসব। তবে হোটেলের কথা যখন উঠলই। সে সম্পর্কে ২ই এক কথা না বললেই নয়॥